Ելնելով աշխատաշուկայի արդի խնդիրներից և պահանջներից՝ պրոֆեսորադասախոսական կազմը ներառում է նաև հրավիրված բազմաթիվ մասնագետներ: Վերջիններս իրենց փորձը փոխանցում են ուսանողներին, ինչը նրանց թույլ է տալիս իրենց ուսումնառության ընթացքում ձեռք բերել վերլուծական և որոշում ընդունելու հմտություններ, ինչպես նաև ձեռնարկության կոնկրետ իրողություններին հարմարվելու նշանակալի կարողություններ: Տնտեսական ոլորտի ներկայացուցիչների հետ այս համագործակցությունը թույլ է տալիս եվրոպական դասավանդման ծրագրերը և մանկավարժական փորձը համապատասխանեցնել հայկական իրականությանը և տեղական աշխատաշուկայի պահանջներին: